На основу члана 7.став 1.члана 11. став 1. члан 15. и члана 17. Закона о финансирању локалне самоуправе (''Службени гласник РС'',број 62/06, 47/11 и 93/12, 83/2016, 104/2016 и 95/2018) ), члана 25.став 1. тачке 2.таксе, подтачке 2. Закона о буџетском систему („Службени гласник РС“ бр. 54/09, 73/10, 101/10, 101/11 ,93/12, 62/13, 108/13, 142/14, 68/15, 103/2015, 99/2016, 113/2017 и 95/2018), члана 4. и 39 став 3. Закона о прекшајима („Службени гласник РС“, број 65/13, 13/16, 98/16), члана 32. став 1.тачка 3. Закона о локалној самоуправи ('' Службени гласник РС'', бр. 129/07, 83/2014, 101/2016 и 47/2018), и члана 39 Статута општине Сврљиг (''Службени лист града Ниша, број”98/2008, 46/2010,87/2011 и 54/2014"), Скупштина општине Сврљиг на седници одржаној дана 26.марта 2019. године донела је

**ОДЛУКУ О ЛОКАЛНИМ КОМУНАЛНИМ ТАКСАМА**

**I ОПШТЕ ОДРЕДБЕ**

**Члан 1.**

 Овом Одлуком уводе се локалне комуналне таксе (у даљем тексту: комуналне таксе) на територији општине Сврљиг и утврђују се обвезници, висина, олакшице, рокови и начин плаћања.

**Члан 2.**

 Обвезник локалне комуналне таксе јесте корисник права, предмета и услуга за чије је коришћење законом и овом Одлуком прописано плаћање комуналне таксе по тарифи која је саставни део ове Одлуке.

**Члан 3 .**

Таксена обавеза из члана 1. ове одлуке настаје даном почетка коришћења права, предмета и услуга за чије је коришћење прописано плаћање локалне комуналне таксе и траје док траје коришћење права, предмета или услуга.

**Члан 4.**

Локалне комуналне таксе уводе се за:

1. Истицање фирме на пословном простору,

2. Држање моторних, друмских и прикључних возила, осим пољопривредних возила и машина,

3. Држање средстава за игру ( “забавне игре”).

**Члан 5.**

Koмуналне таксе се не плаћају за коришћење права, предмета и услуга од стране државних органа и организација и органа и организација јединица локалне самоуправе.

**Члан 6.**

Висина такси, начин утврђивања и плаћања комуналних такси, олакшица код плаћања као и обавезе таксених обвезника утврђују се тарифом која је саставни део ове Одлуке

**Члан 7.**

 Локалне комуналне таксе за права, предмета и услуга из члана 4. ове Одлуке представљају приход буџета Општине.

**Члан 8**.

 Наплату комуналних такси вршиће Одсек за локалну пореску администрацију Сврљиг.

**II ПОСЕБНЕ ОДРЕДБЕ**

**Члан 9.**

 Обвезници комуналне таксе дужни су да поднесу пријаву, на прописаном обрасцу КТ1, који је саставни део ове одлуке, за утврђивање комуналне таксе надлежном органу у роковима прописаним таксеном тарифом, који је саставни део ове Одлуке.

**Члан 10.**

У случају да обвезник не поднесе пријаву у наведеним роковима надлежни орган ће донети решење о утврђивању таксе на основу акта органа који врши упис у регистар, као и на основу података других надлежних органа или путем инцпекцијског надзора.

**Члан 11**.

 У погледу начина утврђивања комуналне таксе, начина и рокова плаћања , наплате, обрачуна камате, застарелости , повраћаја и осталог што није предвиђено овом Одлуком примењују се одредбе Закона о пореском поступку и пореској администрацији .

**Члан 12.**

Контролу и надзор над применом ове Одлуке врши Општинско веће.

**Члан 13**.

**III КАЗНЕНЕ ОДРЕДБЕ:**

Новчаном казном од 100.000,00 динара казниће се за прекршај правно лице ако:

1. Одсеку за локалну пореску администрацију не поднесе у прописаним роковима или поднесе нетачну или непотпуну пријаву или не плати таксу у прописаном року;
2. Ако благовремено не поднесе доказ о висини прихода у претходној години или ако не достави доказ о разврставању у средња или велика правна лица, под условом да је било промена;
3. Ако на захев Одсека за локалну пореску администрацију не достави или не достави на означеном месту на увид и проверу исправе од значаја за опорезивање;
4. Ако не поступи по налогу Одсека за локалну пореску администарцију да учествује у поступку канцеларијске контроле, не одазове се на позив службе ради појашњења, или не пружи податке од значаја за опорезивање;
5. Ако на било који начин омета спровођење принудне наплате, не допусти увиђај на ствари, просторији или земљишту и ако одбије да их учини доступним у поступку принудне наплате;

За прекршај из става 1. овог члана казниће се и одговорно лице у правном лицу новчаном казном од 20.000,00 динара.

За прекршај из тачке 1. овог члана казниће се предузетник новчаном казном од 50.000,00 динара;

**ПРЕЛАЗНЕ И ЗАВРШНЕ ОДРЕДБЕ**

**Члан 14.**

Даном ступања на снагу ове Одлуке престаје да важи Одлука о локалним комуналним таксама ( „Службени лист града Ниша „ број 118/2012, 45/2014 и 102/15).

**Члан 15.**

Ова Одлука ступа на снагу осмог дана од дана објављивања у "Службеном листу града Ниша".

 I Број: 43-1/2019

 У Сврљигу, 26.марта 2019.год.

 **СКУПШТИНА ОПШТИНЕ СВРЉИГ**

 **Председник**

 **Татјана Лазаревић**

**ТАКСЕНА ТАРИФА**

**Тарифни број 1.**

Локалну комуналну таксу за истицање фирме на пословном простору плаћају:

 **1. Правна лица која су према закону којим се уређује рачуноводство разврстана у средња, мала и микро правна лица, као и предузетници који имају годишњи приход преко 50.000.000,00 динара** (осим предузетника и правних лица која обављају делатности:банкарства, осигурања имовине и лица, производње и трговине нафтом и дериватима нафте, производње и трговине на велико дуванским производима, производње цемента, поштанских, мобилних и телефонских услуга, електропривреде, казина, коцкарница, кладионица, бинго сала и пружање коцкарских услуга и ноћних барова и дискотека) комуналну таксу плаћају на годишњем нивоу до две просечне зараде и то:

**а)** **микро правна лица и предузетници у висини једне просечне зараде** остварене на територији општине Сврљиг у периоду јануар – август године која претходи години за коју се утврђује комунална такса;

**б)** м**ала правна лица у висини једне и по просечне зараде** остварене на територији општине Сврљиг у периоду јануар – август године која претходи години за коју се утврђује комунална такса;

 **в) средња правна лица у висини две просечне зараде** остварене на територији општине

Сврљиг у периоду јануар – август године која претходи години за коју се утврђује комунална

такса;

 **2. Правна лица која се према закону којим се уређује рачуноводство у велика правна лица** (осим правних лица која обављају делатност: банкарства, осигурања имовине и лица, производње и трговине нафтом и дериватима нафте, производње и трговине на велико дуванкским производима, производње цемента, поштанских, мобилних и телефонских услуга, електропривреде, казина, коцкарница, кладионица, бинго сала и пружања коцкарских услуга и ноћних барова и дискотека) комуналну таксу плаћају на годишњем нивоу **у** висини три просечне зарадеостварене на територији општине Сврљиг у периоду јануар – август године која претходи години за коју се утврђује комунална такса;

 **3. Правна лица која су према закону којим се уређује рачуноводство разврстана у велика, средња, мала и микро правна лица**, као и предузетници који обављају делатности банкарства, осигурања имовине и лице, производње и трговине нафтом и дериватима нафте, производње и трговине на велико дуванским производима, производње цемента, поштанских и мобилних и телефонских услуга, електропривреде, казина, коцкарница, кладионица, бинго сала и пружање коцкарских услуга и ноћних барова и дискотека**, комуналну таксу плаћају на годишњем нивоу од десет просечних зарада.**

 **4. Предузетници и правна лица која су према закону којим се уређује рачуноводство разврстана у мала правна лица** ( осим предузетника и правних лица која обављају делатности: банкарства , осигурања имовине и лица , производње и трговине нафтом и дериватима нафте , производње и трговине на велико дуванским производима , производње цемента , поштанских , мобилних и телефонских услуга , електропривреде , казина , коцкарница , кладионица , бинго сала и пружања коцкарских услуга и ноћних барова и дискотека) , **а имају годишњи приход до 50.000.000 динара, од 01.10.2012. године не плаћају локалну комуналну таксу за истицање фирме на пословном простору .**

 Под фирмом се подразумева сваки истакнути назив или име које упућује на то да правно или физичко лице обавља делатност у том простору , без обзира да ли је назив истакнут на објекту са улице или на другом месту или ма ком другом делу објекта у коме се налазе пословне просторије .

 Локална комунална такса се плаћа за сваку истакнуту фирму на пословном објекту ван седишта обвезника

 За више истакнутих фирми на једном објекту истог таксеног обвезника плаћа се једна такса.

 Обвезник који има више објеката на териотрији општине Сврљиг, плаћа таксу у пуном износу за истакнуту фирму на објекту седишта, а за сваку фирму која је истакнута на пословном објекту ван седишта плаћа се такса у висини од 20% прописане таксе , односно у висини од 10% прописане таксе за пословне објекте ван седишта који се налазе ван градског насеља Сврљиг.

 Обвезник који нема седиште на територији општине Сврљиг, плаћа таксу у пуном износу увећану за 10% за један пословни објекат који се налази на територији општине Сврљиг, док за сваки наредни пословни објекат плаћа таксу у висини од 20% прописане -увећане таксе, односно у висини од 10% прописане-увећане таксе за пословне објекте који се налазе ван градског насеља Сврљиг.

 Ако је обвезнику комуналне таксе у надлежном регистру уписана једна претежна делатност, а у пословном простору обавља и друге делатности, плаћа највећу прописану таксу за једну од тих делатности .

 Уз таксену пријаву која је прописана на обрасцу КТ 1, правна лица достављају и обавештење о разврставању по величини од стране Агенције за привредне регистре, као и финансијски извештај за годину која претходи години за коју се утврђује локална комунална такса, а предузетници уз пријаву достављају и документацију о исказаном годишњем приходу .Обвезник је дужан да сваку насталу промену која је од утицаја на висину утврђене локалне комуналне таксе пријави Одсеку у року од 15 дана од дана настале промене.

 Комунална такса за истицање фирме на пословном простору утврђује се у годишњем износу а плаћа се месечно, до 15. у месецу за претходни месец.

 До доношења решења о утврђивању таксе за текућу годину, обвезник је дужан да плаћа месечни износ аконтације локалне комуналне таксе у висини која одговара утврђеном месечном износу локалне комуналне таксе из претходног периода. Разлику између износа комуналне таксе утврђене решењем за текућу годину и аконтационо уплаћеног износа, обвезник је дужан да плати у року од 15 дана од дана достављања решења о утврђивању обавезе за текућу годину.

 Наплату локалне комуналне таксе врши Општинска управа општине Сврљиг-Одсек за локалну пореску администрацију на уплатном рачуну 840-716111843-35, са позивом на број назначеном у решењу Одсека.

**Тарифни број 2.**

 За држање моторних друмских и прикључних возила , осим пољопривредних возила и машина приликом регистрације возила плаћа се комунална такса у износу и то :

1**) За теретна возила**:

- за камионе до 2 тоне носивости.................................................................................1.000 динара, - за камионе од 2 тоне до 5 тонa носивости............................................................... 1.500 динара, - за камионеод 5 тонa до 12 тонa носивости...............................................................3.500 динара, - за камионе преко12 тона носивости..........................................................................5.000 динара;

2) **За теретне и радне приколице (за путничке аутомобиле**) ................................ 500 динара;

3**) За путничка возила** :

- до 1.150 цм3 ................................................................................................................. 500 динара, - преко 1.150 цм3 до 1.300 цм3 .................................................................................... 800 динара**,**

**-** преко 1.300 цм3 до 1.600 цм3 ................................................................................... .1.000динара, - преко 1.600 цм3 до 2.000 цм3 ....................................................................................1.500 динара, - преко 2.000 цм3 до 3.000 цм3 ................................................................................... 2.000 динара, - преко 3.000 цм3 ........................................................................................................ 4.000 динара;

4**) За мотоцикле** :

- до 125 цм3 ......................................................................................................................300 динара, - преко 125 цм3 до 250 цм3 ............................................................................................ 500 динара, - преко 250 цм3 до 500 цм3...........................................................................................800 динара, - преко 500 цм3 до 1.200 цм3 .......................................................................................1.000 динара, - преко 1.200 цм3 ...........................................................................................................1.200 динара

5) **За аутобусе и комби бусеве по регистрованом седишту**.......................................30 динара;

6) **За прикључна возила : теретне приколице , полуприколице и специјалне теретне приколице за превоз одређених врста терета** :

-1 тона носивости ..........................................................................................................300 динара -од 1 тоне до 5 тонa носивости ................................................................................... 600 динара, - од 5 тонa до 10 тонa носивости ................................................................................ 800 динара -од 10 тонa до 12 тонa носивости...............................................................................1.200 динара - носивости преко 12 тона......................................................................................... 1.500 динара;

7) **За вучна возила (тегљаче):**

- чија је снага мотора до 66 киловата.........................................................................1.000 динара, - чија је снага мотора од 66 - 96 киловата..................................................................1.500 динара, - чија је снага мотора од 96 - 132 киловата ...............................................................2.000 динара, - чија је снага мотора од 132 - 177 киловата .............................................................2.500 динара, - чија је снага мотора преко 177 киловата ................................................................3.000 динара;

8) **За радна возила, специјална адаптирана возила за превоз реквизита за путујуће забаве, радње и атестирана специјализована возила за превоз пчела**...........1.000 динара.

 Износи локалне комуналне таксе из овог тарифног броја усклађују се годишње, са годишњим индексом потрошачких цена, који објављује републички орган надлежан за послове статистике, при чему се заокруживање врши тако што се износ до пет динара не узима у обзир, а износ преко пет динара заокружује на десет динара.

 Приликом усклађивања износа локалне комуналне таксе, основице за усклађивање су последњи објављени усклађени износи комуналне таксе.

 Усклађени износ локалних комуналних такси не може бити већи од највиших усклађених износа које објављује Влада републике Србије .

 Објављени усклађени износи локалне комуналне таксе из овог тарифног броја примењују се од првог дана наредног месеца од дана објављивања у "Службеном листу града Ниша".

**НАПОМЕНА:**

 1. Обвезник таксе из овог Тарифног броја је правно лице, предузетник и физичко лице на чије име се региструје моторно, друмско и прикључно возило, према важећим прописима код надлежног Министарства.

 2. Комунална такса по овом тарифном броју плаћа се приликом регистрације моторних друмских возила и прикључних возила а наплаћује је орган који региструје возило.

 3. Комунална такса по овом тарифном броју не плаћа се за путничка возила и друга превозна средства инвалидних и хендикепираних лица са 80 и више процента телесног оштећења, под условом да им возило служи за личну употребу.

 4. За друмска моторна возила која комунална предузећа користе искључиво у саобраћају за обављање своје комуналне делатности (чистоћа, водовод и канализација, путеви) ватрогасна моторна возила професионалих јединица и ватрогасних служби организованих по прописима о заштити од пожара, санитетска возила и возила Црвеног крста, не плаћа се такса утврђена у овом Тарифном броју.

**Тарифни број 3.**

За држање средстава за игру ("забавне игре" ) на рачунарима , симулаторима, видео аутоматима, флиперима, билијар, пикадо и сл. , које се стављају у погон уз помоћ новца или жетона , као и билијар, пикадо и друге сличне игре у којима сe учествује уз наплату , а у којима учесник не остварује добитак у новцу , стварима , услугама или правима, већ право на једну или више бесплатних игара исте врсте такса се утврђује по апарату месечно у износу од.........................................................................................................................................500 динара.

**НАПОМЕНА:**

1.Таксени обвезник из овог Тарифног броја је предузетник, правно или физичко лице које држи средства и апарате за забавне игре на рачунарима, стимулаторима, видео аутоматима, флиперима, блијар, пикадо, стони фудбал и сл.

2.Обвезник из овог тарифног броја је дужан да поднесе пријаву Општинској управи, Одсеку за урбанизам, стамбене делатности и грађевинарство, пре почетка држања средстава за игру, а најкасније у року од 8 дана од дана почетка коришћења апарата. Пријава треба да садржи: име и презиме држаоца, ПИБ или ЈМБГ, адресу места држања средстава за игру, врсту, марку, тип и серијски број апарата и датум почетка обављања делатности. Решењем надлежног Одсека може се одобрити држање средстава за игру у трајању од најмање месец дана.

3. Локалну комуналну таксу из овог Тарифног броја решењем утврђује Одсек за локалну пореску администрацију по добијању одобрења од Одсека за урбанизам, стамбене делатности и грађевинарство.Одобрење треба обавезно да садржи, поред броја средстава за игру, локацију и трајање заузећа и следеће податке:

 - за правна лица: назив обвезника, адресу и седиште, порески индентификациони број (ПИБ), матични број и текући рачун,

- за предузетнике: назив радње , име и презиме предузетника, адресу седишта, порески индентификаљциони број (ПИБ), матични број и текући рачун,

- за физичка лица: име и презиме и ЈМБГ и адресу становања.

4. Служба за инспекцијске послове спроводи редовну контролу издатих одобрења најмање једном месечно и у случају да обвезник не поднесе пријаву надлежном органу пре почетка коришћења права, Одсек за локалну пореску администрацију ће донети решење и утврдити комуналну таксу, на основу записника инспекцијске службе, почев од првог дана месеца у коме је сачињен записник о инспекцијској контроли.

5. Обвезници локалне комуналне таксе решењем утврђену таксену обавезу плаћају у року од 15 дана од дана уручења решења о утврђивању обавезе у корист рачуна 840-714572843-29 са позивом на број садржаним у решењу надлежног Одсека.

6. Обвезници локалне комуналне таксе из овог Тарифног броја, дужни су да приликом подношења пријава за одобрење за држање средстава за игру доставе уверење Одсека за локалну пореску администрацију о измиреним обавезама за претходни период коришћења овог права.